24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Φ.132/2/2731 της 5/14 Μαΐου 1969 (ΦΕΚ Β΄ 330) Περί αυξήσεως του μηνιαίου βοηθήματος του Τ.Α.Δ.Κ.Υ. Έχοντες υπ’ όψιν: α) Την από 24.3.1969 απόφασιν του Διοικητικού Συμβουλίου του Ταμείου Ασφαλίσεως Δημοτικών και Κοινοτικών Υπαλλήλων, β) το άρθρ. 31 του Ν.Δ. 4541/1966, γ) το άρθρ. 36 του Ν.Δ. 1/1969, αποφασίζομεν: Εγκρίνομεν την αύξησιν κατά 20% του μηνιαίου βοηθήματος, των μέχρι της 31 Δεκ. 1965 εξελθόντων της υπηρεσίας βοηθηματούχων του Ταμείου Ασφαλίσεως Δημοτικών και Κοινοτικών Υπαλλήλων, από 1ης του μεθεπομένου της δημοσιεύσεως του παρόντος μηνός. Η παρούσα δημοσιευθήτω δια της Εφημερίδος της Κυβερνήσεως. 